Diari Oficial de la Generalitat Valenciana


Sumari del DOGV 6762, del 26-04-2012 (2012/3800)

Aprovació de la convalidació del projecte d'urbanització i projecte de reparcel·lació del sector APD/21 Àrea de Transports.
---------------------------------------------------------------------------------------------------------------------------

### Dades del document

Número de DOGV
:   6762

Data del DOGV
:   26-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3800


Data del document
:   17-04-2012

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Aprovació de la convalidació del projecte d'urbanització i projecte de reparcel·lació del sector APD/21 Àrea de Transports. [2012/3800]  
La Junta de Govern Local de l'Ajuntament, en la sessió celebrada el dia 4 d'abril de 2012, va adoptar, entre altres, l'acord que figura a continuació:  
Projecte d'urbanització i projecte de reparcel·lació del sector APD 21 Àrea de Transports: aprovació de la convalidació d'actes administratius.  
Es dóna compte de l'expedient tramitat en relació amb l'epígraf que precedeix, els antecedents i raonaments del qual figuren, resumits, a continuació.  
  
1. Antecedents   
El Ple de l'Ajuntament, en la sessió celebrada el 15 de març de 2002, va aprovar provisionalment el document d'homologació modificativa del Pla General i el pla de reforma interior del sector APD/21 Àrea de Transports, aprovant el programa d'actuació integrada de l'esmentat sector i adjudicant l'execució d'aquest a la mercantil Mercacombustible, SL, imposant a aquesta l'obligació d'introduir determinades correccions en el contingut de la documentació aprovada. Complida aquesta obligació per l'urbanitzador, per Decret de l'Alcaldia Presidència de 12 d'agost de 2002, es va resoldre considerar les correccions efectuades i remetre l'expedient a la Comissió Territorial d'Urbanisme per a la seua aprovació definitiva.  
Per Resolució del conseller d'Obres Públiques, Urbanisme i Transports, de data 29 d'abril de 2003, es va aprovar definitivament l'expedient d'homologació del sector APD 21 Àrea de Transports, tenint en compte les condicions establides per la Divisió de Recursos Hidràulics de la Conselleria d'Obres Públiques, Urbanisme i Transports, en el seu informe de 10 de març, supeditant la seua publicació oficial fins que el Ple de l'Ajuntament aprove amb caràcter provisional el document d'esmena de deficiències aportat per a l'aprovació de l'esmentat expedient d'homologació.  
El Ple de l'Ajuntament, en sessió celebrada el 13 de maig de 2003, va acordar ratificar, amb efectes d'aprovació provisional, l'acceptació de rectificacions de l'expedient d'homologació com a conseqüència dels informes de les administracions sectorials i aprovar definitivament el pla de reforma interior del sector APD/21 del PGMO d'Alacant.  
  
La publicació de l'aprovació definitiva de l'expedient d'homologació es va produir el 12 de gener del 2004 en el Diari Oficial de la Comunitat Valenciana núm. 4667. La publicació de l'aprovació definitiva del PRI es va publicar en el BOP núm. 200 de data 30 d'agost de 2004.  
Mitjançant Decret de data 14 d'abril de 2004, es va resoldre sotmetre a exposició pública el projecte d'urbanització del sector APD/21 del PGMO, que es va publicar en el Diari Oficial de la Comunitat Valenciana de data 12 de maig de 2004, núm. 4751, i es va notificar a tots els titulars cadastrals.  
Durant la fase d'exposició es van presentar diverses al·legacions, per Manuel Marco Camacho, en representació de la mercantil Mercalicante, SA, Adela, Francisco i Enrique Guillen Marco, Juana Martínez Fuentes, en nom i representació d'Otoniel Martínez Castillo i Isabel Fuentes Arenas. En cap d'aquetes, cap interessat va manifestar la falta de publicació del text íntegre de les ordenances reguladores del pla de reforma interior del sector APD/21 del PGMO.   
La Junta de Govern Local de l'Ajuntament, en la sessió celebrada en data 11 d'agost de 2006, va acordar estimar parcialment les al·legacions presentades per Manuel Marco Camacho, en representació de la mercantil Mercalicante, SA i Juana Martínez Fuentes, en nom i representació d'Otoniel Martínez Castillo i Isabel Fuentes Arenas, i desestimar l'al·legació presentada per Adela, Francisco i Enrique Guillen Marco i aprovar el projecte d'urbanització del pla de reforma interior sector APD/21 del PGMO; acord notificat a tots els interessats i publicat en el Butlletí Oficial de la Província núm. 265 de data 18 de novembre de 2006.  
Contra l'anterior acord consta un recurs de reposició interposat per Otoniel Martínez Castillo i Isabel Fuentes Arenas, en data 19 d'octubre de 2006. Aquest recurs de reposició va ser desestimat mitjançant acord de la Junta de Govern Local de sessió de data 20 de març de 2007. No consta en l'expedient la interposició de cap contenciós.  
  
La mercantil Mercacombustible, SL, en data 25 de juliol de 2007, presenta projecte de reparcel·lació del programa d'actuació integrada del sector APD 21 del PGMO. Posteriorment aporta acta notarial atorgada el dia 26 de juliol de 2007 davant del notari Delfín Martínez Pérez, amb núm. de protocol 2212, acreditant el compliment del que disposa l'article 416.1.a i b del ROGTU, açò és, remissió de notificació a tots els interessats de l'àrea reparcel·lable i compliment del deure d'informació als propietaris afectats, segons l'article 166 de la LUV, publicant-se anunci en el DOCV de data 30 d'agost de 2007.  
  
Durant la fase d'exposició, es van presentar diverses al·legacions, per Eleuterio Abad Sapena, en representació de la mercantil Aceitunas Segundo Cazorla, SL, Lino Pina Vicent. En cap de les al·legacions abans esmentades cap interessat va manifestar la falta de publicació del text íntegre de les ordenances reguladores del pla de reforma interior del sector APD/21 del PGMO.   
La Junta de Govern Local de l'Ajuntament, en la sessió celebrada en data 26 de gener de 2009, va acordar desestimar les al·legacions presentades i aprovar el text refós del projecte de reparcel·lació del sector APD/21 Àrea de Transports, acord notificat a tots els interessats i publicat en el BOP de data 1 d'abril de 2009, núm. 62  
Contra l'anterior acord no consta en l'expedient administratiu interposició de cap recurs de reposició, així com tampoc l'existència de procediment contenciós.  
  
2. Tramitació  
Aquesta administració va advertir que el text íntegre de les ordenances reguladores del pla de reforma interior del sector APD/21 del PGMO no constava publicat en el seu moment, es va procedir a la publicació d'aquestes en data 27 de gener de 2012, en el Butlletí Oficial de la Província núm. 19, això en aplicació de l'apartat segon de l'article 59 de la LRAU.  
Basant-se en el principi de conservació dels actes administratius mitjançant convalidació, regulat en l'article 67 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, les administracions, una vegada esmenats aquells defectes o vicis que tenen, podran procedir a convalidar els actes administratius, a l'efecte que aquests tinguen plena eficàcia.  
La falta de publicació del text íntegre de les ordenances reguladores del pla de reforma interior del sector APD/21 del PGMO pot suposar la ineficàcia dels actes posteriors correctament tramitats; no obstant això, per haver sigut publicades les esmentades ordenances, cal considerar esmenat plenament el defecte que tenien tals actes, i és procedent acordar sense més tràmits la convalidació d'aquests, això de conformitat amb el Principi General de Conservació dels Actes Administratius regulat en els articles 64 a 67 de la Llei 30/1992, de 26 de novembre.  
  
Amb conclusió, és procedent elevar a la Junta de Govern Local la proposta de convalidació del projecte d'urbanització i del projecte de reparcel·lació del sector APD 21 Àrea de Transports, aprovats definitivament per la Junta de Govern Local, en dates 11 d'agost de 2006 i 26 de gener de 2009, respectivament.  
La competència per a l'aprovació dels projectes d'urbanització i dels projectes de reparcel·lació, així com la convalidació d'aquests s'atribueix a la Junta de Govern Local, de conformitat amb l'article 127.1.d de la Llei Reguladora de les Bases del Règim Local.  
  
A la vista de tot el que antecedeix, la Junta de Govern Local adopta els acords següents:  
  
Primer. Aprovar la convalidació del projecte d'urbanització i del projecte de reparcel·lació, aprovats respectivament per la Junta de Govern Local, en les sessions celebrades els dies 11 d'agost de 2006 i 26 de gener de 2009, respectivament, per considerar-se plenament esmenat el defecte que aquests tenien.  
  
  
Segon. Notificar aquest acord als interessats.  
  
Tercer. Publicar un edicte sobre això en el Diari Oficial de la Comunitat Valenciana, en un periòdic de la ciutat i al tauler d'anuncis municipal.  
  
Cosa que es publica perquè en prengueu coneixement.  
  
Alacant, 17 d'abril de 2012.- La regidora d'Urbanisme: Marta García Romeu de la Vega. El vicesecretari: Germán Pascual Ruiz Valdepeñas.